Berlingske Tidende, 1821-04-06
Torsdagen den 12te April førstkommende, om Eftermiddagen 2 Kl. 3 - 5, lader Skiftecommissarierne i afg. Etatsraad Ole Christian Borchs Stervboe, ved offentlig Auction 3die og sidste Gang opbyde til Bortsælgelse : Gaarden No. 37 paa Hjørnet af Østergade og Amagertorv, samt store Kirkestræde, under Øster Qvarteer. Denne Eiendom, der i Stadens Brandkasse er assureret for 8,700 Rbd. Sølv, bestaaer, i Følge den optagne Vurderingsforretning, af : 1) En til alle Sider grundmuret Hjørnebygning, 13 Fag til Østergade, 5 Fag til Amagertorv, 2 Fag til store Kirkestræde. og 2 Smigfag, 2 Etager høi, Kielder under hele Bygningen Vinkeltag over, hvorpaa 13 halvrunde og 4 heelrunde Tag, vinduer. J Bygningen er 7 Indgange til Boutiquerne, over hver en Gesims af bornholmske Sandsteen. Kielderen i 16 Afdelinger, i de 3 i hver en aaben Skorsteen, i de 2 et Auret terbord. Kielderne ere afdeelte, deels med Muur og deels med Stakitter. - 1ste Etage: 7 Boutiquer, hvori faste Diske med Skuffer og Rum, samt 14 faste Glasskabe og Reoler med Skabe under, 5 tildeels panelede og betrukne Værelser, hvori 5 Kakkelovne, 8 mørke Afdelinger, en GiennemkiørselsPort, Hoved= og Kiøkkentrappe giennem alle Etager. - 2den Etage, 7 større og mindre panelede og malede Værelser, hvoriblandt 2 Sale, hver paa 7 Fag, med 5 Kakkelovne, Kiøkken paa 2 Fag med Steenvask og Hylder, samt Spisekammer. - 3die Etage : 13 betrukne og panelede Værelser med 9 Kakkelovne, 2 Kiøkkener med Trævadsk og Hylder samt Spisekamre. - 4de Etage : 12 tildeels panelede og betrukne Værelser med 11 Kakkelovne, 2 Kiøkkener med Trævadsk og Hylder samt Spisekamre. - Loftet oven over er i 17 Afdelinger, tildeels med gibsede Lofter, og derfra 2 Opgange til Loftet paa Hanebielterne, som er i 7 med Bræder deelte Rum. 2) En grundmuret Tilbygning med 1 Fag Vinduer til store Kirkestræde, 1 Etage høi, Halvtag, i hvilken 1 Værelse med Paneel og en Kakkelovn. Til Kirkestræde er Gaarden indhegnet med en Brandmuur, hvori en dobbelt Port med en Udbygning af Grundmuur, 1 Etage høi, afdeelt i to Deele. - En brolagt Gaardsplads med Locum i 4 Afdelinger af Muur= og Bindingsværk, med muret Kasse i Jorden, og teglhængt Halvtag. I Gaarden en Portion fersk Pompevand med Opstander og Jern Pomperedskab, samt til Stedet de behørige Brandredskaber. Adkomstbrevene, Vurderingsforretningen og Conditionerne ere forinden Auctionen til Eftersyn paa Justitsraad og Høiesterets=AdvocatBilsteds Contoir i store Strandstrædet No. 79. Fredagen den 13de April førstkommende, Formiddag Kl. 9, bliver ved 2) Auction, som holdes i Gaarden No. 142 i Farvegaden heri Staden, bortsolgt det Viinhandler og Klædefabriqueur C. L. Hudes Boe tilhørende Klædefabrik=Inventarium, bestaaende af : 2 Kartemaskiner, 4 Spindemaskiner, en Slupmaskine, en Wolf og en Maskinhaspe, saaog endeel Overskiære=Saxe og Diske, Løbe= og Afsætterbørster, Karter og Kartekryds, en stor Ramme paa Volden og en Ramme til Tørestuen, saaog nogle Væve, Kamme og Ritter, med videre til Klædefabrikationen henhørende Redskaber, imod Betaling ved Tilslaget eller naar paafordres til Undertegnede, hos hvem, saavelsom paa Auctionsstedet, de trykte Fortegnelser ere at erholde, Kiøbenhavn, den 19de Marts 1821. J. F. Wilse, Cancellieraad og Procurator, boende i store Kannikestræde No. 31.